Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
30 ก.ย. 2558

SET อยู่ในช่วงการสร้างฐานต่อไป… “ซื้อ” PS ลุ้นมาตรการกระตุ้นเพิ่มเติม
ดัชนี SET อยู่ที่ 1,352.57 จุด +3.73 จุด +0.28% ปริมาณซื้อขาย 16,082  ลบ.
แนวรับ :          1,340          แนวต้าน :          1,360 / 1,370
สรุปทิศทางและแนวโน้มตลาด
SET จะเกิดสัญญาณ “กลับตัว” ก็ต่อเมื่อยืนได้เหนือ 1,370 จุด อีกครั้ง: การพักฐานระยะสั้นยังดำเนินต่อไปในกรอบ 1,320-1,370 จุด และจะเกิดสัญญาณ “กลับตัว” ก็ต่อเมื่อ SET สามารถปรับสูงขึ้นทะลุ 1,370 จุดขึ้นไป โดยกลุ่มหุ้นที่คาดว่าจะได้รับผลดีจากมาตรการกระตุ้นเศรษฐกิจรัฐบาลอย่างกลุ่มวัสดุก่อสร้าง (SCC) รับเหมาฯ (CK UNIQ SEAFCO) และอสังหาฯ (PS)  คาดว่าจะมีแนวโน้มแข็งแกร่งกว่าตลาด
“ซื้อ” PS…คาดได้รับผลดีจากมาตรการกระตุ้นอสังหาฯ มากที่สุด: สศค.เตรียมเสนอมาตรการกระตุ้นอสังหาฯ เพื่อเสนอต่อที่ประชุม ครม.วันที่ 5 ต.ค.นี้ โดยจะเน้นไปที่การผ่อนปรนเกณฑ์การปล่อยสินเชื่อ และมาตรการด้านภาษีต่างๆ ไม่ว่าจะเป็นการลดค่าธรรมเนียมจดจำนอง และการโอน ซึ่งคาดว่าจะเป็นปัจจัยหนุนหุ้นกลุ่มอสังหาฯ ตั้งแต่ปลายสัปดาห์นี้เป็นต้นไป โดยแนะนำ “ซื้อ” PS ด้วยเป้าหมายพื้นฐาน 43.0 บาท จาก 1) Rejection ที่สูง 18% ในปัจจุบัน ทำให้ PS ได้ประโยชน์มากที่สุดจากการผ่อนปรนเกณฑ์การปล่อยสินเชื่อ 2) ด้วยส่วนแบ่งตลาดที่เพิ่มขึ้น ทำให้ PS มี Economies-of-scale ของโรงงาน Precast ทั้ง 2 แห่ง และการก่อสร้างแบบ Precast ทำให้ระยะเวลาการก่อสร้างลดลง 3) Presale 1H15 ทำจุดสูงสุดใหม่ ขณะที่คาดการณ์กำไรปี 2015 ที่ 7.65 พันล้านบาท +15% y-y และเติบโตต่อ 13.4% ปี 2016 เป็น 8.68 พันล้านบาท 4) ราคาหุ้นซื้อต่ำกว่าค่าเฉลี่ย PE ในอดีตที่ 8.4x และให้อัตราผลตอบแทนจากเงินปันผล 3.5-4.0% ในปี 2015-16
หุ้นที่น่าสนใจทางเทคนิค
PS “ซื้อ” ราคาหุ้นแกว่งตัวในแนวโน้มขาขึ้น เริ่มมีจังหวะฟื้นตัวจากฐานของกรอบ เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น มีแนวต้านแรกที่ 30 บาท และมีเป้าหมายระยะกลางตามกรอบที่บริเวณ 32.00 บาท
SMT “ซื้อ” ราคาหุ้นมีจังหวะดีดตัวขึ้นจากกรอบ Sideways เครื่องมือ MACD และ DI+ พุ่งชี้ขึ้นสนับสนุน เป็นจังหวะเก็งกำไรตามแนวโน้ม มีแนวต้านแรกที่ 9.75 บาท ผ่านได้มีเป้าหมายถัดไปที่บริเวณ 10.00 บาท
S “ซื้อ” ราคาหุ้นเริ่มมีสัญญาณดีดตัวขึ้นในกรอบสามเหลี่ยม Ascending สามารถกลับมายืนเหนือเส้นค่าเฉลี่ยระยะเดือนได้อีกครั้ง เครื่องมือ MACD พลิกกลับมาเป็นบวก เป็นจังหวะเก็งกำไร มีแนวต้านแรกบริเวณเส้นค่าเฉลี่ย 3 เดือนที่ 6.00 บาท หากผ่านได้จะมีแนวต้านถัดไปที่ 6.30 บาท
Futures แนวรับ          แนวต้าน
SET50        860             865
             855             870
Gold       19500           19700
           19400           19800
Oil         1720            1780
            1700            1800